Na Budyskim Třělnišću nastawa nowe dźěćace dnjowe přebywanišćo. Minjeny pjatk su tam zakładny kamjeń połožili, byrnjež dwuposchodowy hruby twar hižo jasnje widźomny był.
Budyšin (UM/SN). „Tónle termin ma swoju přičinu w architekturje nowotwara“, rozjasni Budyska twarska měšćanostka Juliane Naumann, „tón wobsteji z dweju, sebi napřećo stejaceju twarskeju dźělow, kotrejž stej z jednoposchodowym portalnym twarom zwjazanej.“ Tuž budźe hruby twar dźěla, w kotrymž chcedźa zaměstnić žłobik a pěstowarnju, hižo w juniju hotowy. Za hortowe twarjenje pak su dotal jeničce spódnju platu připrawili. „Tuž je nětko prawy čas połožić zakładny kamjeń“, Naumann podšmórny. „W Budyšinje mamy tuchwilu jara wjele dźěći“, wudospołni měšćanosta za hospodarstwo a financy Robert Böhmer, „to měšćanske zarjadnistwo wužaduje.“
szl_Latn szl_Latn